burgasdotpro/wikipedia huggingface dataset:
HRP-2P

HRP-2P (skratka "Human Robotics Project 2-Prototype") je humanoidný robot spoločnosti Kawada Industries. 
Jeho softvér beží na RT-Linuxe. Jeho výška je a má hmotnosť . V rámci väčšej flexibility robota bude údajne HRP-2P modifikovať svoj programový kód, aby bol schopný prispôsobovať sa novým podmienkam.
Konverzačný robot

Konverzačný robot je druh robota. Táto kategória robotov sa zaoberá iba jednou z dôležitých vlastností robota, a to schopnosťou rozprávať sa so svojím majiteľom ľudskou rečou. Nejde iba o syntézu reči, robot musí chápať, čo mu jeho majiteľ hovorí, a musí vedieť konverzovať tak, aby jeho majiteľ bol ochotný sa s ním rozprávať. Tieto roboty sú určené ako spoločníci pre starých a osamelých ľudí, mali by im spríjemniť čas, prípadne sa o nich postarať z medicínskeho hľadiska. Najdôležitejšou vlastnosťou je teda schopnosť rozprávať a tá je výsadou človeka. Nemožno ich však celkom jednoznačne zaradiť medzi humanoidné roboty, pretože väčšina z nich je vo forme neforemných škatúľ alebo fantazijných zvieratok, alebo oveľa častejšie nainštalovaného softvéru.
Na jeseň 2022 OpenAI spustila svoj chatbot ChatGPT, založený na modeli GPT-3. ChatGPT bol v čase uvedenia jedným z najpokročilejších chatbotov a považuje sa za dôležitý míľnik v rozvoji konverzačných systémov umelej inteligencie. Model bol trénovaný na obrovských množstvách textov a konverzácií a preto dokáže komunikovať s používateľmi prirodzeným a ľudským spôsobom a zvládať odpovedať na otázky z veľkého okruhu tém.
Tama

Tama je konverzačný robot spoločnosti Matsushita.
Jeho hlavnou úlohou je podľa výrobcu terapia pomocou konverzácie pre starých a osamelých ľudí. Tama ovláda 50 fráz, ktoré dokáže používať, a jej cieľom je napr. pripomínať ľuďom, kedy majú ísť do nemocnice, kedy majú užívať lieky a podobne. Celkovo je projekt zameraný na zdravotnú starostlivosť o majiteľov.
Tama môže byť napojená cez ISDN linku alebo mobilný telefón na rôzne zdroje medicínskych informácií, spravodajstiev a pod. Komunikácia človeka s robotom môže byť z centra monitorovaná. V prípade zhoršenia mentálneho stavu starších ľudí môže na to robot autonómne upozorniť. Aby bol robot schopný rozoznať, kedy je vhodné s majiteľom konverzovať a kedy nie, má zabudovanú vlastnú časovú základňu a 2 MB pamäte, do ktorej si zaznamenáva predchádzajúcu konverzáciu.
Do vývoja robota bolo vložených 2 mil. USD. Jeho cena bola stanovená na zhruba 500 USD. Predpokladá sa, že robot sa bude vyrábať v tvare niekoľkých typov zvieratiek. Vzhľadom na to, že jeho primárnou funkciou je rozprávať sa, robot nie je schopný chodiť. Podľa prieskumu spoločnosti Matshushita si to ľudia z cieľovej skupiny tohto výrobku ani neželajú.
Memoni

Memoni je konverzačný robot výrobcu hračiek, spoločnosti Tomy.
Jeho základom je 32-bitový mikroprocesor. Je vybavený umelou inteligenciou a zásobou 20 000 slov, čo umožňuje vytvoriť až 2 milióny rôznych viet. Cena robota bola stanovená na 150 USD.
Vojenský robot

Vojenský robot patrí do kategórie robotov. Možno ho definovať ako robota, ktorý armáda využíva ako autonómneho alebo častejšie teleoperovaný robot.
V súčasnosti neexistujú roboty, ktoré by boli vybavené zbraňovými systémami a používajú sa skôr na účely prieskumu terénu.
PackBot

PackBot je vojenský robot. Spolu s agentúrou DARPA ho vyvíja spoločnosť iRobot.
Možno ho zaradiť do kategórie robotických prieskumníkov. Vzdialene pripomína tank bez veže a s dvoma prídavnými pásmi vpredu. Vďaka nim sa dokáže pohybovať po schodoch, vyhrabať sa zo zložitého terénu a otočiť sa do správnej polohy, ak sa prevrhne. Môže pracovať aj pod vodou, a to až do hĺbky troch metrov. Je ovládaný na diaľku operátorom, ktorému posiela informácie o prostredí, v ktorom sa nachádza. Operátor vidí a počuje to, čo robot. Kameru má uloženú na výsuvnom ramene, takže môže vidieť aj za roh. Robot však dokáže oveľa viac. Robí priamo na mieste chemické rozbory, aby zistil, či v okolí nie sú bojové plyny. Znižuje tak riziko, ktoré by inak hrozilo prieskumníkom pri pohybe na nepriateľskom území.
Ak robot nie je v prevádzke, vďaka jeho malým rozmerom a hmotnosti ho môže na chrbte niesť vojak. Cena robota bola stanovená na 45 000 USD.
Afghan explorer

Afghan explorer je vojenský robot, robotické vojnové spravodajské vozidlo.
Vojnoví spravodajcovia v snahe priniesť čo najzaujímavejšie informácie priamo z miest bojov často riskujú svoj život a neraz oň aj prídu. Toto riziko možno eliminovať nasadením robotov.
Robotického vojnového spravodajcu vyvíja MIT v USA. Pod názvom Afghan Explorer tu vzniklo vozidlo dlhé niekoľko desiatok centimetrov, ktoré je schopné prenášať zvuk a video z miesta, kde sa nachádza, do riadiacej centrály. Ovládanie robota aj prenos informácií sa deje prostredníctvom družíc a robota je možné ovládať z jediného miesta po celom svete. 
Ako už názov napovedá, prvýkrát bol nasadený v Afganistane. Cieľom tvorcov je prejsť robotom naprieč celou krajinou a natáčať pritom spravodajstvo, čím chcú otestovať funkčnosť a perspektívnosť takéhoto zariadenia. Afghan Explorer nedisponuje podobne ako PackBot svojou vlastnou inteligenciou a nerozhoduje sa autonómne.
Neorealizmus (filozofia)

Neorealizmus vo filozofii je smer súčasnej filozofie, ktorý v teórii poznania zastáva tézu imanentnosti predmetu poznania, ktorý je nezávislý od vedomia, no pritom vo vedomí. V ontológii uznáva reálnosť všeobecných pojmov a nezávislosť vecí od vzťahov medzi nimi. Kozmologický smer neorealizmu rozvíja teórie evolúcie do univerzálnych filozofických systémov.
Neorealizmus sa rozvíjal v anglickej filozofii, v americkej filozofii a v nemeckej filozofii. Neorealizmus v USA bol jedným z prvých pokusov vytvoriť pôvodnú americkú filozofiu, zovšeobecniť
domáce črty vo filozofickom myslení a v živote Ameriky.
Neorealizmus vznikol v Cambridge a založil ho G. E. Moore. Neorealizmus odmietol neohegelianstvo a zasadzoval sa za nešpekulativne spracúvanie konkrétnych filozofických problémov.
Neoralizmus zavrhuje budovanie filozofických systémov.
Stredobodom pozornosti neorealizmu je logika, teória poznania, biológia a fyzika.
D (programovací jazyk)

D je imperatívny, objektovo orientovaný programovací jazyk vhodný aj na systémové programovanie. Vytvoril ho Walter Bright z Digital Mars ako následníka C++. Iné jazyky, ktoré sa považujú za následníkov C++ sú napríklad Java a C Sharp (programovací jazyk).
Pozri aj:
BASIC (programovací jazyk)

BASIC je druh programovacieho jazyka. Jeho pomenovanie je skratka z anglických slov "Beginner's All-purpose Symbolic Instruction Code", čo znamená „univerzálne kódovanie inštrukcií pre začiatočníkov“.
Príklady.
Hello, world!
Tu je ukážka programu „Hello, world!“ v tradičnej verzii jazyka BASIC:
Vygenerovanie čísla.
 PROGRAM random ! nazov programu
 RANDOMIZE ! ziskanie tzv. seed
 PRINT RND ! vygenerovanie a vypis nahodneho cisla
 END
Tento program v jazyku Basic vygeneruje náhodné číslo pomocou funkcie RND. Generátor náhodných čísel potrebuje tzv. seed (semienko). Toto semienko mu poskytneme zavolaním funkcie RANDOMIZE. Program vypíše vygenerované náhodné číslo.
Java (programovací jazyk)

Java je objektovo orientovaný programovací jazyk.
Je vyvíjaný spoločnosťou Oracle. Jeho syntax vychádza z jazykov C a C++. Zdrojové programy sa nekompilujú do strojového kódu, ale do medzistupňa, tzv. „byte-code“, ktorý nie je závislý od konkrétnej platformy. Tento byte-code neskôr vykonáva a spracováva interpreter, Java Virtual Machine.
Existuje viac balíkov jazyka Java:
História.
V roku 1991 spoločnosť Sun Microsystems odštartovala tvz. Green project, ktorého cieľom malo byť vytvorenie programovacieho jazyka pre spotrebnú elektroniku. James Gosling ako jeden z hlavných inžinierov tak vytvoril jazyk Oak, ktorý vychádzal zo syntaxe C a C++.
Oak ako programovací jazyk spĺňal podmienku, aby bolo možné program napísať, skompilovať a spustiť na rôznych platformách bez opätovnej rekompilácie, ktorá bola potrebná v prípade jazyka C/C++. Počas vývoja jazyka sa objavil drobný problém s názvom, kedy členovia tímu zistili, že programovací jazyk Oak už existuje a preto sa zvolilo náhradné meno, ktoré svet pozná dodnes – Java.
I keď bola Java pôvodne vyvíjaná s cieľom použitia v spotrebnej elektronike, v ktorej Sun videl obrovský potenciál, jej cesta sa celkom nečakane obrátila na web. V dobe rozmachu Internetu boli stránky viac–menej statické a dynamika bola riešená zložitým spôsobom cez CGI skripty vykonávajúce sa na strane servera.
Keďže vývojári webových stránok požadovali možnosť vyššej interaktivity, Gosling so svojím tímom jazyk upravil tak, aby mohol bežať v prostredí webového prehliadača a zabezpečoval potrebnú a požadovanú interaktivitu. Tak vznikli applety, ktoré boli základom ďalšieho úspechu Javy.
Od roku 1995, kedy bola Java oficiálne predstavená, prekonala niekoľko vývojových štádií. Postupne sa prepracovala z klientskej strany na serverovú a jej robustná architektúra si vyslúžila dôveru aj v oblasti bankovníctva a finančníctva. Dnes je možné ju nájsť nielen vo firemnej sfére, ale aj v mobilných telefónoch či komunikačných moduloch.
13. novembra 2006 Sun Microsystems uvoľnil veľkú časť zdrojového kódu Javy pod GNU General Public License (GPLv2). 8. mája 2007 uvoľnil zvyšnú časť kódov, ku ktorým mal na to práva. Reimplementácia zvyšných častí pokračuje.
20. septembra 2022 vyšla verzia 19. Priniesla 7 nových vlastností.
Príklad.
po preložení programu príkazom javac HelloWorld.java (je potrebné mať nainštalované vývojové prostredie – "Java Development Kit", JDK) získame HelloWorld.class, binárny súbor s bajtkódom, ktorý spustíme príkazom java HelloWorld (je potrebné mať nainštalované behové prostredie – "Java Runtime Environment", JRE).
Tento program v jazyku Java demonštruje prácu s textovými reťazcami. Je tvorený triedou StringDemo a obsahuje metódu main, kde sú definované dva textové reťazce a tie sú následne porovnané. Program vypíše, či sú reťazce zhodné, alebo nie.
Využitie.
Java patrí k najrozšírenejším a najpoužívanejším programovacím jazykom. Tiež úplne dominuje na platforme Android, kde sa však začína rozširovať nový jazyk, Kotlin.
1520

Rok 1520 (MDXX) bol priestupný kalendárny rok, ktorý v súlade s gregoriánskym kalendárom začal vo štvrtok, bol to 1520. rok nášho letopočtu, 520. rok v 2. miléniu, 20. rok v 16. storočí a 1. rok v dekáde 20. rokov 16. storočia.
Borišov

Borišov () je výrazný vrch v centrálnej časti Veľkej Fatry. Mohutný vrch, poskytujúci vynikajúci kruhový výhľad, sa nachádza západne od Ploskej, od ktorej ho oddeľuje výrazné sedlo.
Poloha.
Nachádza sa v centrálnej časti Veľkej Fatry, v geomorfologickom podcelku Hôľna Fatra. Borišov leží v okrese Martin a stretávajú sa tu katastrálne územia obcí Belá-Dulice a Necpaly. Pod masívom Borišova končia i Necpalská a Belianska dolina, ktorými vedú lesnými cestami aj značkované trasy. Sedlom na východnom úpätí, ktoré je významnou križovatkou značených turistických chodníkov, vedie Veľkofatranská magistrála. Neďaleko sa nachádza Chata pod Borišovom.
Geológia.
V hornej časti Belianskej doliny pod Borišovom sa nachádza belianske okno, kde spod subtatranských príkrovov vystupuje tatrikum.
Na jeho severnom svahu sa rozprestiera národná prírodná rezervácia Borišov, v tejto oblasti zároveň pramení Beliansky potok. Jeho južný svah obteká Necpalský potok.
Turizmus.
Na križovatke turistických chodníkov na východnom úpätí sa nachádza chata pod Borišovom ().
Výhľady.
Borišov je vyhľadávaným cieľom turistov, pričom jeho hôľnatý vrchol umožňuje ďaleké výhľady. Vďaka značnej nadmorskej výške a pozícii na okraji centrálnej časti Veľkej Fatry, poskytuje výhľad na mnohé veľkofatranské vrcholy, no tiež na Malú Fatru, Chočské vrchy, Západné Tatry, no pri vhodných podmienkach aj časť Nízkych Tatier, Poľanu, Babiu horu či Lysú horu.
Branč (vrch)

Branč () je nezalesnený kopec v Myjavskej pahorkatine. Vzdialený 11 kilometrov od Senice. Na odlesnenom vrchole je zrúcanina rovnomenného gotického hradu. Vrchol poskytuje dobrý výhľad na všetky strany.
Branisko (priesmyk)

Branisko (, , alebo ľudovo "Chvalabohu"; ) je horské sedlo v hlavnom hrebeni pohoria Branisko. Sedlom vedie cesta I/18 a masívom prechádza rovnomenný cestný tunel. Oddeľuje regióny Spiš a Šariš a poskytuje dobrý výhľad na Spiš a Spišský hrad. 
Poloha.
Nachádza sa v hlavnom hrebeni pohoria Branisko, pričom oddeľuje geomorfologické podcelky Smrekovica na severe a Sľubica na juhu. Leží v Prešovskom kraji, v okrese Levoča a zasahuje na katastrálne územie obce Poľanovce a Korytné. Najbližšími sídlami sú západne ležiace Poľanovce a Korytné, približne západne sa nachádza mesto Spišské Podhradie. Východným smerom je najbližším sídlom obec Široké. 
Severné svahy priesmyku tvorí úpätie vrchu Príkre (), južné stúpajú na Rudník (). Poblíž sedla východným smerom tečie severo-južným smerom riečka Svinka, západnú časť odvodňuje potok Branisko, oba smerujúce do Hornádu.
Dejiny.
V oblasti priesmyku v roku 1849 prebehol bojový konflikt slovenských dobrovoľníkov a maďarských honvédov.
Doprava.
Priesmykom prechádza dôležité cestné spojenie v smere západ-východ, cesta I/18, ktorou v minulosti viedla európska cesta E50. V roku 2003 bola otvorením Tunela Branisko sprevádzkovaná časť diaľnice D1 a tým presmerovaná veľká časť dopravy z horského sedla. 
Turizmus.
Oblasť je využívaná ako rekreačná oblasť s hustou sieťou turistických trás a s osadou Branisko. Priesmyk je prístupný po viacerých turistických trasách z obcí Šindliar, Harakovce, Vojkovce, Vyšný Slavkov a Lipovce. V blízkosti priesmyku sa nachádzajú dve jaskyne, z toho jedna nesie názov "Diablova výverová diera".
Čergov (vrch)

Čergov (staršie Čerchov; ) je vrch v pohorí Čergov, krajinnom celku Východných Beskýd. Leží nad obcou Hertník, približne juhozápadne od Bardejova. Lokalitou prechádza Medzinárodná diaľková turistická trasa E3.
Poloha.
Nachádza sa v juhovýchodnej časti pohoria, v Prešovskom kraji, na hranici okresov Bardejov, Sabinov a Prešov a zasahuje na katastrálne územie obce Hertník, Olejníkov a Terňa. Najbližšími sídlami sú severným smerom situované Kríže, Hervartov a Šiba, východným leží Hertník, Fričkovce a Osikov, južne Terňa a Drienica a západne Olejníkov. 
Opis.
Čergov leží v hlavnom hrebeni, medzi Veľkou Javorinou () a sedlom Čergov. Severne sa nachádza Panteliš (), Bukový vrch () a Čeperata (), východne Panská Javorina () a Kalisko (), južne Hradová hora (), Ostrý kameň () a Lysá () a západne Capie () a Veľká Javorina. Severovýchodné časti masívu odvodňuje Pastovník, východné Fričkovský potok, obe smerujúce do rieky Sekčov, voda z južných a západných odteká potokom Ľutinka do Torysy. Vrcholom vedie značený hrebeňový turistický chodník. 
Výhľady.
Vrchol pokrýva nesúvislý lesný porast, ktorý umožňuje veľmi obmedzený rozhľad. Z vhodných lokalít je možné pozorovať okolité vrcholy Čergova, no tiež Busov, Vihorlatské, Slanské a Volovské vrchy, Čiernu horu, Bachureň, Branisko, Levočské vrchy, ojedinele aj Kráľovu hoľu a vrcholy Vysokých Tatier.
Dreveník

Dreveník je travertínová kopa tvaru stolovej hory v Hornádskej kotline a národná prírodná rezervácia. Nachádza sa na hraniciach okresov Spišská Nová Ves a Levoča. Toto územie s rozlohou je chránené od roku 1925. Spolu s neďalekým Spišským hradom je od roku 1993 zaraďovaný medzi lokality svetového kultúrneho a prírodného dedičstva Organizácie Spojených národov pre vzdelávanie, vedu a kultúru (UNESCO). Rezerváciu spravuje NP Slovenský raj. Na kopci Dreveník sa nachádzala osada roľníckeho človeka z mladšej kamennej doby.
Geológia.
Kopa bola vytvorená z prameňov minerálnych vôd na tektonickom lome. Vznikol spojením viacerých vápencovo-travertínových kôp (Pažie, Kozia, Ostrá hura). Je najstarším útvarom svojho typu v okolí Spišského Podhradia a najväčšie travertínové územie na Slovensku. Medzi veľký počet skalných útvarov patrí roklina „Peklo“ alebo skalné mesto „Kamenný raj“. Na jeho svahoch sa nachádzajú 3 jaskyne.
Turizmus.
Na Dreveník sa možno dostať po žlto označenej turistickej trase z obce Spišské Podhradie alebo Žehra. Dreveník je aj archeologická lokalita, slovanské hradisko, našli sa tu jedny z najstarších nálezov prvotného osídlenia východného Slovenska. V Spišskom Podhradí sa nachádza vlastivedná izba
Tiberius

Tiberius (-lat.) alebo Tiberios (-gr.) môže byť:
Nero

Claudius Caesar Nero alebo len Nero (* 15. december 37, Antium, Rímske cisárstvo – † 9. jún 68, pri Ríme) bol v rokoch 54 až 68 cisárom Rímskeho cisárstva, piatym a posledným z júliovsko-klaudiovskej dynastie. Na trón nastúpil, keď mal len 17 rokov.
Životopis.
Na začiatku vlády bol pod vplyvom Senecu. Usporadúval okázalé hry a sám sa pokladal za najlepšieho básnika, herca, športovca. Vyhral všetky disciplíny na olympijských hrách, raz keď sa v konskom dvojzáprahu vysypal do zákruty a celý zakrvavený prišiel do cieľa na druhom mieste, bol vyhlásený ako „morálny spoluvíťaz“. Počas jeho divadelných predstavení nesmel nikto opustiť amfiteáter. Niekedy ľudia v divadle predstierali, že sú mŕtvi, aby ich mohli vyniesť. Stávalo sa, že ženy počas jeho predstavení aj porodili.
Dal zavraždiť svoju matku Agrippinu, ktorej vďačil za svoj cisársky titul. Obával sa totiž jej mocenských nárokov a v jej poručníctve videl ohrozenie svojho postavenia. Jeho neviazanosť postupne prešla do krutovlády (prenasledovanie kresťanov -svätý Peter bol ukrižovaný dole hlavou, vraždy svojich mileniek, manželiek, vražda vlastnej matky, prenasledovanie senátorov, mnohí z tých, ktorí neboli zabití, spáchali samovraždu.
Podozrievali ho zo založenia veľkého požiaru v Ríme roku 64. V roku 68 spáchal samovraždu, potom čo utiekol z Ríma, keď proti jeho krutovláde, zhýralému životu a jemu samému vzniklo povstanie prétoriánov. Jeho posledné slová vraj boli: „Ó, aký to vo mne zomiera umelec!“
Elégia

Elégia (alebo žalospev, trúchlospev) je básnický lyrický žáner, ktorý sa (v dnešnom ponímaní) vyznačuje tematikou smútku a žiaľu. Svoj pôvod má v antickom Grécku, kde mala ustálenú formu – tvorilo ju dvojveršie (poprípade viac dvojverší), v ktorom sa striedal hexameter a pentameter (tzv. elegické distichon). Tematicky však bola pestrejšia, prítomné boli ľúbostné, filozofické, politické a iné témy. V rímskej literatúre sa okruh tém zúžil na osobné zážitky, v neskoršom vývine došlo ešte k väčšiemu zúženiu na smutné a tragické aspekty života. Od formy elegického disticha sa upustilo v poklasistickom období.
Elipsa (literatúra)

Elipsa alebo výpustka alebo neúplná výpoveď je z jazykovedného hľadiska výsledok vypustenia niektorej časti (slova, vety, veci, konštruktu, prvku množiny so známou vlastnosťou) úplnej výpovede resp. z literárneho hľadiska vetná štylistická figúra, spočívajúca vo vynechaní slova vo vete alebo vety v súvetí, pričom si vynechané slovo/vetu možno z kontextu domyslieť. 
Pre výpustku máme znaky – ; … a pod. Najčastejšie sa vynechávajú slovesá. Elipsy sa vyskytujú v bežnej hovorovej reči vedome i nevedome. Používajú sa aj v poézii.
Encyklopédia

Encyklopédia (iné názvy: encyklopedický slovník, náučný slovník, lexikón, niekedy skrátene slovník) je dielo, ktoré možno definovať nasledovne:
Ako vidno, definície encyklopédie sa v detailoch rozchádzajú; konkrétne definícia encyklopédie môže a nemusí klásť dôraz na jej:
Autor príspevkov do encyklopédie sa označuje tiež ako encyklopedista.
Etymológia.
Termín encyklopédia pôvodne pochádza z gréckeho "ἐγκύκλιος παιδεία" ("egkyklios paideia")kruh vzdelaniaktorým sa v antike, respektíve v klasickom gréckom kultúrnom okruhu označoval súhrn teoretických vied a znalostí, ktoré boli predmetom štúdia. V rímskom (latinskom) kultúrnom okruhu sa pre súhrn znalostí používal názov sedem slobodných umení.
Ako názov alebo žáner literárneho diela sa termín encyklopédia začal používať až od 16. storočia.
Druhy encyklopédií.
Delenie 1:
Medzi všeobecné encyklopédie patrí ako špeciálny typ aj tzv. národná encyklopédia (vlastivedná encyklopédia), ktorá pri spracovaní univerzálnej tematiky silne akcentuje teritoriálno-etnický princíp (príkladom je Encyklopédia Slovenska).
Delenie 2 (podľa zoradenia hesiel):
Delenie 3: 
Delenie 4:
Štruktúra encyklopédie.
Základnou informačnou jednotkou encyklopédie je encyklopedické heslo, čiže komplex logicky usporiadaných informácií vyjadrujúci určité, typom encyklopédie a významom pojmu limitované, množstvo poznatkov o istej objektívnej skutočnosti, získaných analyticko-syntetickou metódou a vyjadrených lexikografickým štýlom. Heslo sa obyčajne skladá z polotučne tlačeného záhlavia, z definície a z výkladu. Heslá sú obyčajne formálne aj obsahovo rovnako stavané a spravidla sú od zvyšného textu oddelené graficky. Pri tvorbe hesla sa dodržiava logické poradie aspektov, z ktorých sa vykladá heslo. 
Tzv. odkazové heslo je špeciálny druh heslanevykladá pojem, ale len odkazom upozorňuje na heslo, v ktorom sa informácia nachádza.
Text encyklopédie sa píše tzv. encyklopedickým štýlom. Cieľom je poskytnúť na minimálnom priestore čo najviac informácií, preto je encyklopedický štýl maximálne stručný, vecný a výrazovo jednoduchý a zároveň podáva informácie presne. Mnohé encyklopédie obsahujú aj tabuľky, grafy, štatistiky a ilustrácie. 
Encyklopédia by mala byť informačne ucelená, čiže jednak by mali byť obsahovo previazané jednotlivé heslá v rámci jedného odboru, a jednak by mali byť previazané všetky heslá encyklopédie tak, aby encyklopédia tvorila uzavretý informačný okruh. To znamená, že každý pojem na ktoromkoľvek mieste textu encyklopédie by mal mať svoje samostatné heslo (alebo by mal byť uvedený ako synonymum alebo pojem vysvetlený v inom hesle).
Funkcie.
Encyklopédia má tri základné funkcieinformačnú, popularizačnú a vzdelávaciu.
Dejiny encyklopédie.
Dejiny encyklopédie vo svete.
Pozri 
Dejiny česko-slovenských česky písaných encyklopédií.
Pozri a 
Dejiny slovenskej encyklopédie.
Pozri
Epanastrofa

Epanastrofa je slovná štylistická figúra, opakovanie toho istého slova alebo slovného spojenia na konci jedného a na začiatku nasledujúceho verša alebo vety.
Epifora

Epifora je slovná štylistická figúra, opakovanie rovnakého slova alebo skupiny slov na konci za sebou idúcich veršov alebo viet. Opak anafory.
Epigram

Epigram ( – epigramma, dosl. nápis) je dnes lyrický žáner, ktorý stručne a duchaplne vystihuje nejakú životnú pravdu. Ide o satirickú báseň s prekvapujúcou pointou. V antike to bol druh nápisu, ktorý dnes nazývame epitaf.
Dnešné epigramy sú vlastne dvojdielne básne: Prvá časť nastoľuje problém či myšlienku, druhá časť ho prekvapivým spôsobom rieši.
Antický epigram bol vlastne nápis na chráme, náhrobku, obetnom dare a podobne, ktorého účelom bolo pripomínať staviteľa chrámu atď., darcu, prenášateľa obete a podobne, alebo vysvetľovať význam príslušného nadpísaného predmetu. Spočiatku to bývala próza, neskôr elegické distichon. V rímskej literatúre to už bola navyše vtipná báseň. Riman Martialis napokon založil epigram v dnešnom zmysle - používal aj iné básnické formy ako elegické distichon a jeho epigramy už mali satirický charakter.
Epigramatici.
Antickí:
Slovenskí:
Českí:
Epika

Epika je jeden z troch základných literárnych druhov, popri lyrike a dráme, založený na rozprávaní o hrdinoch, dejoch a udalostiach obyčajne vo veršovaných eposoch.
K základným epickým druhom počítame: román, novelu, poviedku, črtu a ľudovú rozprávku.
Epika môže byť písaná voľne, ale aj básnickou rečou.
Názov epika pochádza z gréckeho "epos" - rozprávanie (pieseň, slovo), zo starogréckych Homérových eposov: Ilias a Odysea.
Charakteristické znaky epiky.
Na epiku sa vzťahuje najmä objektívnosť, prozaická forma, sujetovosť, dejovosť, minulý čas (dej sa najčastejšie odohráva v minulom čase, ale sú i diela, ktoré sa odohrávajú v budúcnosti), dynamické motívy, monologickosť, hovorovosť, fabula, postavy a rozprávač.
Epimýtia

Epimýtia je kompozičný postup, moralizujúci dodatok k bájke, vyjadruje isté ponaučenie.
Epitaf (literatúra)

Epitaf je lyrický žáner, nápis na náhrobnom kameni. Vznikol z epigramu, mal by vystihovať pochovaného.
Príklad.
Na hrobe Jiřího Wolkra sú umiestnené verše, ktoré si sám napísal.
Na hrobe Sama Chalupku je epitaf:
Na hrobe a pamätníku na Sparťanov padlých pri bitke pri Termopylách je vyryté
Epištola

Epištola je v literatúre prozaický aj lyrický žáner vo forme listu známej alebo fiktívnej osobe. Názov je odvodený z gréckeho „epistolé“ (επιστολη). V kresťanstve je známy ako súčasť nového zákona - listy apoštolov adresované veriacim. Túto literárnu formu používali Horácius, Ausonius, Voltaire, Clément Marrot.
Epiteton

Epiteton je tróp; básnický prívlastok. Je to umelecký jazykový prostriedok, čiže obrazné pomenovanie, ktoré obsahuje citový (emocionálny) význam. Vyjadruje príznak podstatného mena. Má dva typy: Epiteton ornans je druh epitetonu, ozdobný prívlastok, prívlastok podstatných mien oživujúci a konkretizujúci text (napr. "Stromy žialili hlbokým hlasom, čudné chmúrne žalmy, oči čierne)" alebo Epiteton constans - ďalší druh epitetonu, stály prívlastok. Tvorí s podstatným menom stabilné spojenie, najmä v ľudovej slovesnosti (napr. "Ej hory, hory, horičky zelené)."
Epizeuxa

Epizeuxa je slovná figúra, opakovanie toho istého slova alebo skupiny slov za sebou vo verši básne (aj v próze).
Esej

Esej (z angl. essay &lt; fr. essai = skúška, literárny pokus &lt; lat. exagium = váženie) je literárny odborne-publicistický žáner stredného alebo kratšieho rozsahu, úvaha, v ktorej sa neobyčajným spôsobom spracúva odborná, najmä kultúrna problematika. Zaujímavo, príťažlivo, esteticky, vtipne a vecne chce presvedčiť alebo poučiť čitateľa. Autor eseje posudzuje problém v širšom kontexte, argumentuje, komentuje súčasné riešenia a naznačuje nové. Esej je často písaná živým, obrazným jazykom.
Tradície eseje.
Anglosaská.
Esej má podobu úvahy. Je to zamyslenie sa kratšieho rozsahu. Vypracovanie tohto typu eseje je častou úlohou na amerických stredných školách.
Francúzska.
Odborné pojednanie väčšieho rozsahu.
Česká.
Esej sa zaoberá kultúrnou či filozofickou problematikou, prípadne rieši významnú aktuálnu spoločenskú tému.
Eufemizmus

Eufemizmus (z gr. "eu" - dobre, "fémi" - hovorím) alebo melioratívum je zjemňujúce slovo. Nahrádza sa ním priame pomenovanie nepríjemných javov, predmetov, stavov alebo rozporuplných stránok života (smrť, staroba, alkoholizmus a pod.). Melioratíva sú eufemizmy práve v tomto užšom zmysle - zjemňujúce slová. Opakom eufemizmov sú dysfemizmy (záporné slová). Eufemizmy sa používajú aj ako prostriedky náhrady vulgarizmov, jazykových tabu (tabuové slová) či kliatby (nadávky). Opakom eufemizmu je v tomto prípade pejoratívum (hanlivé slovo, podmnožina dysfemizmov). 
Eufemizmy sa v každodennom spoločenskom styku veľmi často používajú aj pre zakrývanie rôznych chýb, osobnostných nedostatkov, nešťastia, postihnutia, spoločenských nešvárov, morálne pochybného konania atď.
Eufemizmy sa celkom bežne používajú v mnohých jazykoch, časom sa z niektorých z nich môžu stať ustálené slovné spojenia (frázy) respektíve bežne používané frazeologizmy alebo idiómy.
Eufónia

Eufónia je zvuková výstavba básnického textu. Je to umelecky pôsobivé usporiadanie hlások založené na opakovaní hlások, prípadne slabík alebo skupiny hlások.
Európska literatúra

Európska literatúra predstavuje súhrn literatúr, ktoré neboli vždy navzájom späté, ale vyrástli zo spoločného európskeho ducha.
Evergreen

Evergreen [slovenská výslovnosť: evrgrín] alebo evergrín je staršia populárna pieseň, ktorá osloví poslucháča aj v súčasnosti. Sú to piesne, ktoré sú stále populárne.
Exemplum

Exemplum je krátky epický žáner svetského obsahu, ktorý sa vyskytuje v stredovekých kázňach. Exemplá objasňovali určitý morálny pojem alebo problém so zámerom vychovávať veriacich. Význam tohto žánru spočíva v tom, že namiesto bezduchého moralizátorstva kládol na prvé miesto rozprávanie príbehu, ktorý opisoval príkladné správanie, alebo poukazoval na činy svetského človeka zasluhujúce odsúdenie. Exemplá bezprostredne súviseli so životom a k príbehu sa iba pripájali náboženské poučenia, komentáre alebo moralizácie. Mali viacero podôb. Jestvovali vo forme bájok, anekdot a niektoré už obsahovali aj základné vlastnosti poviedky. Tým sa stali prvým zdrojom vzniku novodobej epiky. Exemplá sa zachovali aj v samostatných zbierkach. Exemplá sú dôkazom nielen obsahovej rozmanitosti žánru, ale aj ústupu náboženských prvkov a posilnenia zábavnej povahy textu.
Explicit

Explicit je kompozičný postup, posledná veta, verš, replika v texte.
Expresívne slovo

Expresívne slovo (resp. výraz) alebo expresívum je slovo (resp. výraz) citovo zafarbené. Môže mať kladné alebo záporné hodnotenie (deminutíva, pejoratíva, vulgarizmy). Pomáha autorovi charakterizovať postavu. Autor si ho vyberá na vyjadrenie postoja.
Dialogizácia

Dialogizácia je literárny postup, pri ktorom sa dá prozaický alebo básnický text pretvárať na formu rozhovoru (dialógu).
Dityramb

Dityramb (gr. διθύραμβος, "dithyrambos") je lyrický žáner, oslavná báseň (hymna) na počesť boha Dionýza, oslava života a krásy. V Grécku je po prvýkrát doložený u Archilocha v 7. storočí pred Kr. Asi v 6. storočí pred Kr. sa z neho vyvinula antická tragédia. Aj po jej vzniku sa dityramb ďalej uplatňoval, napr. u Pindara a Bakchylida.
Dobrodružná literatúra

Dobrodružná literatúra je súhrnný názov pre prozaické diela vyznačujúce sa príbehovosťou a dramatickosťou. Základom je dej založený na stupňovaní napätia. Dej je budovaný na časovom slede motívov a epizód, nečakaných zauzlení či strašidelných scén. Prostredie a doba bývajú nezvyčajné, dielo má obyčajne ústredného hrdinu, ktorý je niečím výnimočný. Autor vytvára kontrast kladných a záporných hrdinov. Zaraďuje sa medzi tzv. zábavnú alebo oddychovú literatúru. Máva aj poznávaciu hodnotu, čitateľ si rozširuje poznatky z oblasti prírodných i spoločenských javov. Dej dobrodružnej literatúry je skoro vždy v prítomnom čase.
Autori.
Zoznam autorov nie je kompletný.
Dráma

Dráma je jeden z troch základných literárnych druhov, popri lyrike a epike. Vznikla v starovekom Grécku z náboženských osláv Dionýza, boha plodnosti a vína. Vyvinula sa z dialógu medzi hercom a zborom. Aischylos neskôr pridal 2. herca a Sofokles herca tretieho.
Jej základnými vlastnosťami sú:
Charakteristické znaky:
Dramatické dielo

Dramatické dielo je literárny text, ktorý je prispôsobený na realizáciu na divadelnej scéne. Aby sa literárny text zdivadelnil, musí sa uskutočniť jeho inscenácia.
Dramaturg

Dramaturg je osoba, ktorá v dnešnej terminológii, predstavuje literárneho a divadelného poradcu režiséra či osoby zodpovednej za prípravu divadelnej inscenácie.
V divadle.
Pokiaľ má dramaturg svoje stále miesto v divadle, jeho úlohou je predovšetkým vyberať hry do programu, podľa aktuálnosti alebo inej potreby, prípadne kombinovať texty zvolené pre určitú inscenáciu.
Dramaturg ďalej obstaráva dokumentáciu o diele a jeho súvislostiach. V niektorých prípadoch rediguje bulletin - program bohatý na dokumenty v kontexte dramatického diela.
Jeho úlohou je adaptovať text alebo ho modifikovať (montáž, koláž, škrty a opakovanie pasáží), prípadne text samostatne alebo v spolupráci s režisérom preložiť. Dramaturg by mal odkryť významové spojenia (súvislosti) a vpísať interpretáciu dramatického diela do nejakého celkového kontextu doby, či už sociálneho, politického alebo ekonomického.
Dramaturg sa aj aktívne zúčastňuje skúšobného procesu a pôsobí ako prvý kritik predstavenia. Nakoniec je jeho úlohou zaistiť spojenie inscenácie s potenciálnym publikom.
Hudobný dramaturg.
Hudobný dramaturg má za úlohu výber hudby, ktorý sa bude hrať v rádiu. Dramaturg Rádia_FM Daniel Baláž proces opísal takto: „V prvom rade počúva strašne veľa hudby. Je logické, že čím viac hudby pozná, tým sa zvyšuje šanca niečo vhodné vybrať a zaradiť do playlistu. Ide však o dlhý proces, ja v prvom rade konkrétnu hudbu vyberiem, zadovážim a začlením do archívu RTVS. Musí to spĺňať isté legislatívne normy, pieseň musí mať pridelené katalógové číslo. Neskôr ju stiahnem do našej databázy a určím rozličné atribúty, napríklad v akom čase sa bude hrávať a ako často. Je to komplikované aj po technickej stránke.“
Emery Roth

Emery Roth (; * 1871, Sečovce – † 20. august 1948, New York) bol slovenský architekt židovského pôvodu. Narodil sa na Slovensku a ako trinásťročný emigroval do Spojených štátov, kde sa postupne vypracoval z kresliča na architekta. Patril medzi najvýznamnejších newyorských architektov apartmánových budov a hotelov v období pred druhou svetovou vojnou. Pri tvorbe využíval štýly Beaux-Arts a art deco, v skoršom období aj secesie (Hotel Belleclaire).
Životopis.
Detstvo v Sečovciach.
Emery Roth sa narodil roku 1871, ako jedno z ôsmich detí v židovskej rodine v meste Sečovce (dnes Slovensko). Bol nadaným chlapcom, ktorý vynikal v kreslení. Jeho rodičia vlastnili miestny hostinec, ktorý slúžil ako centrum vtedajšieho spoločenského diania v meste, takže chlapec vyrastal vo veľmi slušných pomeroch. Po otcovej smrti, roku 1884 sa však rodinná situácia výrazne zhoršila, preto sa rozhodla, že bude lepšie ak emigruje do Spojených štátov v spoločnosti Aladára Kissa, ktorý bol údajne jeho ujom žijúcim v Chicagu.
Emigrácia a pôsobenie v Spojených štátoch.
Po príchode do New Yorku mu dal Kiss peniaze na kúpu lístka na vlak. Avšak Roth stratil lístok s Kissovou adresou a ocitol sa tak sám vo veľkomeste. Postupne si privyrábal rôznymi drobnými prácami, až napokon začal pracovať ako kreslič v spoločnosti Burnham &amp; Root. Pracoval pre významného newyorského architekta Richarda Hunta, po Huntovej smrti, roku 1895, spolupracoval s významným bytovým architektom Odgenom Codmanom. Spoločne pracovali na tvorbe moderných newyorských apartmánových budov.
Založenie vlastnej spoločnosti.
V roku 1898 sa Roth osamostatnil. Taktiež sa oženil s Ellou Grosmanovou, s ktorou mal štyri deti – synov Juliana a Richarda, dcéry Elizabeth a Kathrin. Roth projektoval množstvo novodobých budov a jeho povesť čoraz viac rástla. Mimoriadne sa mu darilo po prvej svetovej vojne. V dvadsiatich rokoch ho považovali za jedného z najlepších architektov. Výnimočnosť jeho prác spočívala v tom, že dokázal dokonale spájať klasické prvky s modernými. Jedným z jeho najvýznamnejších stavieb je Hotel Belleclaire na Broadway, ktorý kritici pomenovali ako „nezvyčajný šperk“. Jeho Ritz Hotel Tower sa stal symbolom bohatstva v New Yorku. Naprojektoval veľké množstvo významných stavieb v tomto meste, okrem iného aj prvé mrakodrapy. V roku 1938 založil spoločnosť Emery Roth &amp; Sons, premenovaním svojej architektonickej praxe, keďže s ním začali pôsobil jeho synovia Julian a Richard. V roku 1948 Rotha ocenil Americký inštitút architektov za budovu 300 East 57th Street.
Emery Roth zomrel 20. augusta 1948 na následky choroby. Po jeho smrti prebrali rodinnú spoločnosť Julian a Richard Roth.
Dielo Emeryho Rotha.
Okrem toho projektoval množstvo synagóg a obytných domov pre strednú triedu.
Externé odkazy.
https://www.cityrealty.com/nyc/market-insight/features/great-listings/designs-that-defined-new-york-see-inside-emery-roth039s-most-iconic-buildings/22561
Ľudová pieseň

Ľudová pieseň je pieseň, ktorá sa odovzdáva z generácie na generáciu. Nepoznáme jej autora. Vznikala od začiatku ľudstva . Spievali sa pri slávnostiach alebo pri práci... Je bohatstvom každého národa.
GIMP

GIMP (GNU Image Manipulation Program) je slobodný nástroj na úpravu obrázkov z projektu GNU.
Špeciálne pre GIMP bola vyvinutá knižnica GTK+ (Gimp ToolKit). Dnes je GIMP považovaný za najlepší slobodný grafický nástroj na úpravu a tvorbu rastrovej grafiky.
S programom GIMP sa dá dnes stretnúť v prakticky akejkoľvek Linuxovej distribúcii. Verzia pre Windows sa dodáva napríklad v CD/DVD počítačových časopisoch.
Vlastnosti.
GIMP podporuje celý rad funkcií pre prácu s grafikou, okrem iného:
Mozilla Thunderbird

Mozilla Thunderbird je slobodný multiplatformový poštový klient. Vyvíja ho Mozilla Foundation. Základom je myšlienka ako pri Mozilla Firefox vytvoriť jednoduchý a prehľadný program, ale s možnosťou nastavovania a flexibilného rozširovania. Verzia 1.0 bola uvoľnená 7. decembra 2004 a v priebehu 3 dní sa počet stiahnutí vyšplhal na 500 000 a okrúhly 1 000 000 za 10 dní od uvedenia.
História.
Program sa pôvodne volal Minotaur, neskôr sa premenoval na Phoenix (pôvodný názov pre Mozilla Firefox). Záujem bol spočiatku minimálny, ale s úspechom prehliadača Mozilla Firefox sa zvýšil záujem aj o poštového klienta.
Vlastnosti.
Thunderbird podporuje protokoly POP a IMAP pre prístup k poštovým schránkam, dopĺňanie adries prostredníctvom LDAP adresára, ako aj čítanie a písanie e-mailov v HTML formáte. Obsahuje tiež RSS/Atom čítačku pre sledovanie syndikovaného obsahu.
Vďaka podpore ľudí z rôznych kútov sveta je Mozilla Thunderbird lokalizovaná do viac ako 30 jazykov.
Vďaka zabudovaniu bayesian spam filtra dokáže veľmi efektívne triediť nevyžiadané správy.
Rozšírenia dovoľujú pridať nové vlastnosti programu, ako napr. šifrovanie správ pomocou openPGP. Mozilla Thunderbird tiež podporuje zmenu vzhľadu za pomoci tzv. tém. Sú to jednoduché „balíky“ obsahujúce CSS a obrázky.
Rozšírenia a témy sa dajú nájsť na stránkach Mozilla Foundation.
Mozilla Thunderbird podporuje S/MIME, digitálne podpisovanie, šifrovanie správ a podporu pre certifikáty a zabezpečovacie zariadenia. Pre ďalšie zvýšenie bezpečnosti obsahuje voliteľnú možnosť zablokovania obrázkov nahrávaných zo vzdialeného zdroja a zakázanie JavaScriptu.
Thunderbird funguje na rôznych platformách, ako napr.:
Pre platformu Microsoft Windows existuje navyše modifikovaná verzia Portable Thunderbird, ktorú je možné nainštalovať na prenosné pamäťové médium (napr. USB kľúč) a používať ju na viacerých počítačoch.
Mozilla Sunbird

Mozilla Sunbird je slobodná (neplatená) multiplatformová kalendárová aplikácia vyvíjaná spoločnosťou Mozilla Foundation. 
Sunbird vznikol ako samostatná aplikácia po ukončení vývoja rozšírenia Mozilla Calendar. Spolu s ním bolo vyvíjané rozšírenie Lightning pre Mozilla Thunderbird s podobnou funkcionalitou a rovnakou verziou. Podobne ako napr. Mozilla Firefox alebo Mozilla Thunderbird je aj Sunbird založený na užívateľskom rozhraní XUL. Vývoj Sunbird bol ukončený verziou 1.0 beta1 a pokračuje len vývoj rozšírenia Lightning.
Cygwin

Cygwin je kolekcia slobodného softvéru pôvodne vyvíjaná firmou Cygnus Solutions, ktorá dovoľuje rôznym verziám Microsoft Windows správať sa podobne ako UNIX-ové systémy.
Cygwin funguje hlavne ako portovací softvér, ktorý programy normálne bežiace v POSIX systémoch (napr. GNU/Linux, BSD a UNIX) dovoľuje spúšťať v operačných systémoch Microsoft Windows, kde sa tieto programy nanovo skompilujú. Programy portované Cygwinom fungujú najlepšie pod Windows NT, Windows XP a Windows Server 2003, ale niektoré fungujú aj pod Windows 95 a Windows 98.
"Cygwin" bol vytvorený firmou Cygnus Solutions, ale v súčasnosti pokračuje vo vývoji Red Hat.
Podobné možnosti poskytuje aj balík Services for Unix firmy Microsoft, ktorý je založený na Interixe.
Midnight Commander

Midnight Commander (skrátene mc) je súborový manažér pre operačné systémy typu Unix a klon legendárneho DOS-ového súborového manažéru Norton Commander.
Program ponúka rozloženie do dvoch zvislých panelov. Umožňuje pripojenie k sieťovým priečinkom prostredníctvom FTP, SSH a Samby.
Celestia

Celestia je open source, 3D astronomický program pre Windows, Mac OS X, a Linux vytvorený Chrisom Laurelom.
Program umožňuje zobrazenie objektov v mierke od umelých satelitov po celé galaxie v troch rozmeroch pomocou OpenGL. Na rozdiel od väčšiny softvéru planetárií je užívateľovi umožnené slobodne cestovať vesmírom. Viac ako 10 GB dodatočného obsahu, ktorý je výsledkom práce malej, ale produktívnej komunity dopĺňa základný program.
NASA a ESA používali Celestiu na edukačné účely, ale pozor na zámenu s Celestia 2000, vlastným programom ESA.
PuTTY

PuTTY je klient protokolov SSH, Telnet, rlogin, holého TCP a terminál pre spojenia cez sériový port. Pôvodne bol dostupný iba pre Windows v súčasnosti aj pre rôzne UNIXové platformy(ako aj niekoľko iných platforiem ako neoficiálny port). Pôvodne ho napísal a udržiava ho Simon Tatham. PuTTY je open source, napísaný pod MIT licenciou.
Aktuálna verzia (z apríla 2007) je 0.60. Oproti predošlej 0.59 prináša najmä opravy chýb. Verzia 0.59 priniesla niektoré nové vlastnosti ako možnosť spojenia cez COM sériový port, vylepšené kryptografické vlastnosti či niekoľko zlepšení používateľského rozhrania. Verzia 0.58 priniesla napríklad zlepšenú podporu Unicode pre medzinárodné znaky a písma sprava doľava alebo oboma smermi.
Pred 0.58 boli urobené tri následné verzie (0.55-0.57) opravujúce významné bezpečnostné diery predchádzajúcich verzií, niektoré umožňujúce kompromitáciu klienta ešte pred autentifikáciou servera.
Niektoré z vlastností PuTTY:
Vyjadrenie autora vo FAQ k významu názvu PuTTY:
Links

Links je slobodný webový prehliadač v textovom režime so systémom menu. Je schopný zobraziť komplexné stránky (čiastočná podpora HTML 4.0 vrátane tabuliek a rámcov, podpora viacerých znakových sád), podporuje farebné a čiernobiele terminály, JavaScript a umožňuje horizontálne scrollovanie.
Jablko

Jablko je jedlý druh ovocia, je to plod jablone. Jablko je malvica. 
Zloženie jablka.
Priemerné čerstvé jablko pozostáva z 85 % z vody.
Paprika ročná

Paprika ročná ("Capsicum annuum", synonymá "C. cerasiforme", "C. grossum", "C. longum") je druh rastliny z čeľade ľuľkovité ("Solanaceae"). Podľa niektorých názorov (teda v širšom zmysle) zahŕňa aj to, čo sa inde klasifikuje ako samostatné druhy paprika čínska a paprika kríčkovitá.
Paprika ročná je pôvodom zo Strednej Ameriky. Hojne sa pestuje na južnom Slovensku a Maďarsku.
Ako paprika sa označujú najmä jeho čerstvé alebo sušené (mleté) plody, ktoré sa používajú ako zelenina a korenina.
Zelenina.
Patrí medzi plodovú zeleninu. Ako čerstvá zelenina na konzumáciu za surova alebo v jedlách sa používajú kultivary zeleninovej papriky, napríklad:
Korenina.
Ako korenina v podobe červeného mletého prášku na korenenie, farbenie a ochucovanie jedál sa používajú kultivary koreninovej papriky
Fetch

Fetch je druh vojenského robota slúžiaci na odmínovanie.
Na svete je obrovské množstvo mín, ktoré sú artefaktmi vojnových konfliktov. Zamínované sú rozľahlé územia, obývané civilným obyvateľstvom. Každoročne tisícky osôb prichádzajú o život alebo sú zmrzačené pri náhodných výbuchoch, ale aj pri cielenom odmínovaní. Pomôcť znížiť riziko, urýchliť odmínovanie a zautomatizovať túto činnosť možno použitím robotov. 
V roku 1996 vyvinula spoločnosť iRobot odmínovacieho robota pod názvom Fetch. V súčasnosti existuje jeho druhá verzia, Fetch II. Roboty sú konštruované tak, aby napriek svojej sofistikovanosti boli zhotoviteľné ľahko a s čo najnižšími nákladmi. Zaujímavosťou je, že pracujú v skupinách po štyroch. Skupina robotov je ovládaná diaľkovo operátorom. Ten vymedzuje územie, na ktorom operujú, a sleduje priebeh odmínovania. Samotný proces je však absolútne automatizovaný. Zariadenia si samy vyberajú trasy, po ktorých sa pohybujú, pričom svoje trajektórie zakresľujú do elektronickej mapy, ktorú vidia všetky roboty aj operátor. Cieľom je optimalizovať činnosť tak, aby prešli čo najkratšiu trasu, ale skontrolovali celé územie a neduplikovali navzájom svoju prácu.
Ariel (robot)

Ariel je druh vojenského robota.
Je to úplne autonómny robot pripomínajci kraba, ktorého vyvinula spoločnosť iRobot. Má šesť nôh, na ktorých sa pohybuje. Vďaka takejto konštrukcii je schopný prejsť aj po veľmi komplikovanom teréne na miesta, kam by sa kolesové alebo pásové vozidlá nedokázali dostať. Jeho hlavnou funkciou je vyhľadávanie mín na súši a najmä v mori a ich zneškodňovanie.
Stratégia skupín robotov, ktoré majú navzájom spolupracovať, je vyhľadať míny, uložiť ich na najvhodnejšie miesto, ktoré starostlivo vybrali vopred, utiahnuť sa do bezpečia a nechať míny vybuchnúť.
Robot je konštruovaný tak, aby bolo jedno, či pracuje v normálnej polohe alebo otočený „hore nohami“. Každá jeho noha má dva stupne voľnosti. Prenášať môže míny s maximálnou hmotnosťou a operovať môže až do hĺbky .
Bloodhound

Bloodhound je robot, ktorý patrí tak do kategórie medicínskych robotov, ako aj vojenských robotov. 
Vyvinula ho spoločnosť iRobot. Je postavený na tom istom podvozku ako PackBot. BloodHound je však poloautonómny robot. Spolupracuje s inteligentným oblečením vojakov a systémom GPS. Ak dôjde k zraneniu vojaka, jeho oblečenie to rozozná a zašle informáciu do medicínskeho centra a prijímač GPS určí jeho polohu. Následne sa zdravotníci rozhodnú, či je možné poslať za vojakom ľudí. Keby bola situácia príliš nebezpečná, vyslaný bude BloodHound. Robot sa autonómne dostane na miesto, kde leží zranený. Upozorní obsluhu na to, že dorazil, a v tomto bode prevezme jeho ovládanie lekár. Informácie o situácii získava prostredníctvom senzorov robota vrátane elektronického stetoskopu. Zistí rozsah poranení a poskytne pomocou robotických ramien a balíčka prvej pomoci nevyhnutné ošetrenie. Vďaka autonómii robota sa lekári nemusia zaoberať jeho riadením a môžu sa tak sústrediť iba na svoju prácu. 
BloodHound je súčasťou väčšieho projektu, ktorý zahŕňa aj robota určeného na evakuáciu ľudí a roboty schopné zaistiť zranených pred krížovou paľbou počas ošetrovania inými robotmi.
Kärcher RC-3000

RC-3000 je robotický vysávač spoločnosti Kärcher.
Tento robot s priemerom a výškou je určený na vysávanie v domácnostiach. Jeho navigácia je založená na náhodnom pohybe. Robot sa pohybuje priamočiaro, pokiaľ nenarazí na prekážku. Potom si náhodne zvolí uhol a v tomto novom smere sa znova pohne. Pre snímanie prekážok, resp. zamedzenie možnosti pádu napr. zo schodov, používa optické snímače. Pomocou interných snímačov posudzuje mieru znečistenia povrchu, ktorý sa pod ním nachádza, a rozhoduje o jednom zo štyroch módov vysávania. Prvý mód predstavuje normálne čistenie, robot prechádza po miestnosti náhodne a vysáva. Druhý mód predstavuje vysávanie jedného znečisteného miesta, robot po ňom prechádza nižšou rýchlosťou. Tretí mód umožňuje vysávanie silne znečisteného miesta. Robot po ňom jazdí dopredu a dozadu niekoľkokrát. Štvrtý mód predstavuje čistenie viacerých znečistených miest. V tom prípade sa robot po väčšej ploche snaží prechádzať hviezdicovitým spôsobom. RC-3000 umožňuje vysávať viacero izieb naraz. Robot sa dá prepnúť do módu tichej prevádzky, pri ktorom sa zníži jeho hlučnosť. Je to ideálne na vysávanie v noci.
Na jedno nabitie dokáže pracovať 60 minút, povysáva pri tom zhruba . Po uplynutí 20 minút od začiatku vysávania začne robot hľadať infračervený lúč, ktorý vysiela jeho základňová stanica. Ak ho nenájde do 60 minút, prestane vysávať a už iba hľadá základňu. Ak ju nájde, začne dobíjať akumulátory a súčasne vyprázdni svoje vrecko na nečistoty do zásobníka s objemom 2 l, ktorý je súčasťou základňovej stanice. Externý zásobník na nečistoty je to hlavné, čo ho odlišuje od ostatných modelov vysávačov. Zaujímavý je na tomto robotovi nabíjací čas, ktorý podľa materiálov spoločnosti Kärcher predstavuje iba 10 – 20 minút.
Cena tohto robota sa pohybuje na úrovni zhruba 65 000 Sk (stav 2004).
Roboking

Roboking je robotický vysávač spoločnosti LG.
Inteligentné roboty patria dnes k prioritám Južnej Kórey, a preto sa veľa domácich firiem snaží uviesť na trh svoju verziu domáceho robotického vysávača. 
Roboking je výrobok spoločnosti LG. Tá predstavila robotický vysávač už v roku 1992, no až od roku 2000 sa vývojom začala zaoberať intenzívne. Do výskumu v tejto oblasti vložila už 5 mil. USD. Na jeho vývoji sa podieľalo 30 výskumníkov a bolo podaných 65 patentov. Ďalších 35 patentov bude prihlásených a to zaokrúhli ich počet na rovných 100. Robot možno riadiť aj pomocou diaľkového ovládača. Dá sa nastaviť tichý chod, keď sa snaží čo najmenej vyrušovať ľudí svojou činnosťou. Na zisťovanie prekážok je robot vybavený 14 ultrazvukovými senzormi. Ďalšie infračervené senzory sú určené na obchádzanie prekážok. Cena robota je stanovená zhruba na 70 000 Sk.
LG sa chystá na serióznejší nástup tohto robota v roku 2005. V príprave je aj Roboking, ktorý bude mať zlepšené funkcie, ako je napríklad mapovanie miestnosti s tým, že si bude zaznamenávať všetky zmeny, ktoré nastali v rozložení nábytku a ďalších predmetov. Bude mať takisto nové bezpečnostné a sieťové funkcie.
Hitachi

Hitachi Limited transkripciou: "Kabušiki gaiša Hitači seisakušo", v doslovnom preklade "Akciová spoločnosť Závod Hitači") je japonská spoločnosť so sídlom v Tokiu. Vyrába elektrické a elektronické komponenty a výrobky. Vznikla v roku 1910.
Táto spoločnosť pripravuje svoj model robotického vysávača.